	[image: image4.jpg]bienndle: 2 QRO





	[image: image2.jpg]bienndle: 2

MMIENAAE ZYMXPONHE TEXNHE OEZZAAONIKHE
THESSALONIKI BIENNALE OF CONTEMPORARY ART






2η ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ

«Πράξις: Τέχνη σε αβέβαιους καιρούς»
Κεντρικό Πρόγραμμα 
24 Μαΐου- 27 Σεπτεμβρίου 2009
Επίσημα εγκαίνια: Κυριακή 24 Μαΐου, 19:00

Αποθήκη Γ, Λιμάνι Θεσσαλονίκης 
Preview: Κυριακή 24 Μαΐου, 11:00-15:00, σε όλους τους εκθεσιακούς χώρους 
Λαστιχένια γλυπτά που αναπαριστούν ανθρώπινες φιγούρες που φουσκώνουν και ξεφουσκώνουν σαν να αναπνέουν παρουσιάζει ο Cesar Martinez στο Μπεζεστένι. Ένα ιπτάμενο χαλί που οδηγούν «Αεροπλάνα και άγγελοι» φέρνει από τη Ρουμανία ο Mircea Cantor και βρίσκει τη θέση του στην οροφή της εισόδου της Αποθήκης Γ’.  Γυναικεία αρώματα παρασκευασμένα από ένα Γάλλο αρωματοποιό και με βάση το άρωμα από τα μαλλιά γυναικών που δεν έχουν υποστεί καμία χημική επεξεργασία ποτίζουν τα πανιά του Macia Oswaldo στο Παζάρ Χαμάμ (Λουλουδάδικα) ερμηνεύοντας “10 νότες για μια ανθρώπινη συμφωνία”, όπως είναι ο τίτλος του έργου. Περισσότερα από 500 αλουμινένια κουτάκια τοποθετημένα σε ομόκεντρους κύκλους και σε κίνηση αντιστρόφως ανάλογη αυτής των δεικτών του ρολογιού στην Αποθήκη Γ’ του Kader Attia παραπέμπουν στον τρόπο των προσκυνημάτων. Το «Celestial Radio», ένα ραδιόφωνο, που θα εκπέμπει εν πλω στο Θερμαϊκό και μάλιστα από ένα σκάφος-έργο τέχνης που το κέλυφός του είναι καλυμμένο με χιλιάδες μικροσκοπικά κομματάκια καθρέφτη. Κελιά πάχυνσης πουλερικών που παραπέμπουν σε κοινοβούλιο ή σε ατομικά θέατρα της ζωής μας παρουσιάζει η Μαίρη Ζυγούρη  στα Λουτρά Παράδεισος. Μια ημιδιάφανη εγκατάσταση-πλέγμα κατασκευασμένη από περισσότερα από 200 καλσόν της Maria Ezcurra υποδέχεται τους επισκέπτες λίγο πριν την είσοδο του Αρχαιολογικού Μουσείου Θεσσαλονίκης. Σύμβολο θηλυκότητας που έρχεται σε διάλογο με το  «φυτεμένο Πριόνι» στον υπαίθριο χώρου του Μουσείου. 
Αυτά είναι μερικά από τα έργα των 57 καλλιτεχνών-ομάδων από Ελλάδα και εξωτερικό, που θα παρουσιάσουν τα έργα τους στο κεντρικό εικαστικό πρόγραμμα της 2ης Μπιενάλε Σύγχρονης Τέχνης Θεσσαλονίκης. Από αυτά τα έργα, ένας μεγάλος αριθμός, αξίζει να σημειωθεί ότι είναι παραγωγή της 2ης Μπιενάλε και παρουσιάζονται σε παγκόσμια πρώτη στη Θεσσαλονίκη. 
Η επιμέλεια του κεντρικού προγράμματος της Μπιενάλε είναι των Gabriela Salgado (βοηθός επιμελητή: Αρετή Λεοπούλου), Bisi Silva (βοηθός επιμελητή: Δόμνα Γούναρη) και Συραγώς Τσιάρα (βοηθός επιμελητή: Δόμνα Γούναρη). Τα έργα των καλλιτεχνών θα παρουσιαστούν στους εξής χώρους: 
Λιμάνι: Αποθήκη Γ, Αποθήκη 13, κτίριο παλαιών Ψυγείων, Αντλιοστάσιο, υπαίθριοι χώροι 

Πόλη: Μπεζεστένι, Βιβλιοπωλείο Μορφωτικού Ιδρύματος Εθνικής Τραπέζης (Τσιμισκή 11), Παζάρ Χαμάμ (περιοχή Λουλουδάδικα), Μπέη Χαμάμ (Λουτρά Παράδεισος), Αίθριο Μουσείου Βυζαντινού Πολιτισμού, είσοδο Αρχαιολογικού Μουσείου Θεσσαλονίκης, Τελλόγλειο Ίδρυμα Τεχνών ΑΠΘ, Αγιορειτική Εστία (Μέγαρο Νεδέλκου, Εγνατία 109), υπαίθριοι χώροι, Bar-restaurant .ES (Φράγκων 2-4). 

Τα εγκαίνια στους συγκεκριμένους χώρους θα πραγματοποιηθούν στις 24 Μαΐου και το κοινό θα μπορεί να επισκέπτεται τις εκθέσεις μέχρι και τις 27 Σεπτεμβρίου.

Στο βιβλίο του με τον προκλητικό τίτλο «Μετά τη θεωρία», ο Άγγλος θεωρητικός Terry Eagleton –από το οποίο είναι εμπνευσμένο το θέμα της φετινής 2ης Μπιενάλε Σύγχρονης Τέχνης Θεσσαλονίκης «ΠΡΑΞΙΣ: Τέχνη σε αβέβαιους καιρούς- επιχειρηματολογεί όχι για το θάνατο της θεωρίας, αλλά για τον επαναπροσδιορισμό των στόχων και των πεδίων έρευνάς της. Θα μπορούσε ενδεχομένως αυτή η εποχή της αβεβαιότητας να αποτελέσει την κατάλληλη στιγμή για την αναθεώρηση της εγγενούς αξίας της καλλιτεχνικής πρακτικής; Την κατάλληλη στιγμή για τη διερεύνηση της τέχνης ως προνομιακού πεδίου ελεύθερης σχετικά έκφρασης ιδεών και σκέψεων και εναλλακτικής θεώρησης του κόσμου και του κοινωνικού περιβάλλοντος; Μιας τέχνης που επανέρχεται στη ζωή, στην Πράξη, στη δημιουργική δραστηριότητα που συμβάλλει στη διαμόρφωση πολιτικής άποψης και στο νέο τρόπο σκέψης και ύπαρξης. Σύμφωνα με την αρχαία κινεζική φιλοσοφία, επανάσταση είναι η επανευθυγράμμιση με την τάξη του κόσμου. Μήπως ήρθε η ώρα για μια αληθινή επανάσταση; Μπορεί η τέχνη να προσφέρει ένα παράθυρο ευκαιρίας στους αβέβαιους αυτούς καιρούς;  

Σύμφωνα με την Πρόεδρο του ΔΣ του Κ.Μ.Σ.Τ. Κατερίνα Κοσκινά, «… Είναι μία διοργάνωση η οποία, όπως μαρτυρά και ο τίτλος της, βασίζεται στην έμπρακτη συνεργασία φορέων, καλλιτεχνών, επιμελητών και κοινού. Δεκάδες φορείς και ιδρύματα της πόλης, πολλοί καλλιτέχνες και μία συντονισμένη ομάδα επιμελητών και βοηθών θα επιδιώξουν, για τέσσερις μήνες στους χώρους του Λιμανιού και της πόλης, μέσα από το κεντρικό εκθεσιακό πρόγραμμα, αλλά και μέσα από τις παράλληλες εκθέσεις κι εκδηλώσεις, να κάνουν πράξη και να δικαιώσουν τις προθέσεις της διοργάνωσης. Είναι σπουδαίο, σε εποχές, που η ανασφάλεια και η αβεβαιότητα μοιάζουν να κατακλύζουν τα πάντα, να ορθώνεται και να αντιστέκεται η καλλιτεχνική δημιουργία, κάνοντας την παρουσία της αισθητή, ως μία ισχυρή πράξη, η οποία όχι μόνο δεν είναι αυτοματοποιημένη και μηχανική, αλλά είναι προϊόν σκέψης και δράσης των δύο δηλαδή κορυφαίων διαφοροποιών ιδιοτήτων του ανθρώπου. Η 2η Μπιενάλε της Θεσσαλονίκης φιλοδοξεί, με τη συνδρομή της θεωρίας και την αξιοποίηση του πεδίου έρευνας της, να επανεξετάσει και να προβάλει την καλλιτεχνική πρακτική ως προνομιούχο έκφραση ελευθερίας και εναλλακτικό τρόπο παρέμβασης και θέασης του ιστορικού και κοινωνικού σύγχρονου περιβάλλοντος. Ας μην ξεχνάμε ωστόσο, ότι μία Μπιενάλε αποτελεί και μία γιορτή των τεχνών, με συναντήσεις, δράσεις, διασκέδαση και ό,τι συμβάλει στη διαμόρφωση ενός κλίματος για γόνιμο διάλογο». 
Οι επιμελήτριες Gabriela Salgado, Bisi Silva, και Συραγώ Τσιάρα διευκρινίζουν ότι «η 2η Μπιενάλε αναπτύσσεται ως μία πρόταση διαδρομής στο κέντρο της Θεσσαλονίκης με αφετηρία το λιμάνι και κατεύθυνση προς το ιστορικό και εμπορικό κέντρο της πόλης εντάσσοντας οθωμανικά μνημεία, πλατείες, θεσμικούς και εναλλακτικούς χώρους. Στην ουσία, σχεδιάστηκε ως μία πρόσκληση να ξαναδούμε τις σύνθετες δομές της σύγχρονης πόλης και τα πολιτισμικά της στρώματα με διαφορετικό βλέμμα. Πρόκειται για ένα φιλόδοξο εγχείρημα που δεν επιδιώκει να αναπαράξει στερεοτυπικές δομές μεγάλων διεθνών διοργανώσεων. Ένα πολυδιάστατο πρόγραμμα που οργανώσαμε προκρίνοντας τη συλλογικότητα ως μέθοδο επιμελητικής δράσης. Καλλιτέχνες διαφορετικών γενεών και βαθμού αναγνωρισιμότητας συνυπάρχουν μέσω του έργου τους σ’ ένα δημιουργικό διάλογο, σε μία ανοιχτή πλατφόρμα επικοινωνίας. Τα ίδια τα έργα, η ποιότητα, η ωριμότητα και η ειλικρίνεια των προθέσεων τους όρισαν τα κριτήρια επιλογής μας, χωρίς προειλημμένες αποφάσεις. Μέσα από το βλέμμα των καλλιτεχνών επιχειρούμε να βρούμε εναλλακτικούς τρόπους σήμανσης της σύνθετης εποχής μας, να αμφισβητήσουμε το αδιέξοδο της κρισιμότητας των καιρών και να επαναπροσδιορίσουμε το νόημα της καλλιτεχνικής πράξης». 

Για τη Διευθύντρια του Κ.Μ.Σ.Τ. Μαρία Τσαντσάνογλου «με τον τίτλο «Πράξις: Τέχνη σε Αβέβαιους Καιρούς» εμπνευσμένο και δανεισμένο από το βιβλίο του Terry Eagleton «Μετά τη Θεωρία», η 2η Μπιενάλε Σύγχρονης Τέχνης Θεσσαλονίκης καταγράφει κάποιες δύσκολες και συχνά ριψοκίνδυνες χειρονομίες των καλλιτεχνών: τους καλεί να μιλήσουν για την αποτυχία της πολιτικής να προσφέρει την διεκδικούμενη γαλήνη, δικαιοσύνη και ευημερία στους πολίτες, για την απαξίωση της ιδεολογίας που αδυνατεί μέσα στην πληθώρα των διφορούμενων και αντιφατικών απόψεων να υψώσει φωνή, για την οικονομική και κοινωνική κρίση που αδικεί κυρίως αυτούς που δεν την προκάλεσαν... Κανείς δεν είναι αφελής για να υποστηρίξει πως ο ρόλος που αναλαμβάνει να διαδραματίσει ο καλλιτέχνης μπορεί να δώσει τις λύσεις στα παραπάνω αδιέξοδα […], η Τέχνη απαντά καλώντας τους θεωρητικούς να κάνουν ένα διάλειμμα για να απολαύσουν αυτό που συμβαίνει στο θαυματουργικό κενό μεταξύ δύο εποχών, στη δίνη της αμφισβήτησης, ανάμεσα στη θεωρία και την αναθεώρησή της».
Και φέτος θα εκδοθεί δίγλωσσος –στα ελληνικά και αγγλικά κατάλογος- συνοδευτικός του κεντρικού προγράμματος της 2ης Μπιενάλε Σύγχρονης Τέχνης Θεσσαλονίκης. 

Οι χώροι θα είναι ανοιχτοί για το κοινό, ως εξής:
Αποθήκη Γ, Αποθήκη 13, κτίριο παλαιών Ψυγείων, Αντλιοστάσιο υπαίθριοι χώροι Λιμανιού, Μπεζεστένι, Παζάρ Χαμάμ (περιοχή Λουλουδάδικα), Μπέη Χαμάμ (Λουτρά Παράδεισος) Αγιορειτική Εστία (Μέγαρο Νεδέλκου, Εγνατία 109) 

ΔΕ-ΚΥ 11:00-20:00

Βιβλιοπωλείο Μορφωτικού Ιδρύματος Εθνικής Τραπέζης (Τσιμισκή 11)
ΔΕΥ-ΤΕ-ΣΑΒ 09:00-15:00

ΤΡ-ΠΕ-ΠΑ- 09:00-21:00

Μουσείου Βυζαντινού Πολιτισμού 
ΔΕ 13:30-20:00 ΤΡ-ΚΥ 08:00-20:00

Αρχαιολογικό Μουσείο Θεσσαλονίκης 
ΔΕ 13:30-20:00 ΤΡ-ΚΥ 08:00-20:00

Τελλόγλειο Ίδρυμα Τεχνών ΑΠΘ
ΔΕ-ΤΡ-ΠΕ-ΠΑ 09:00-14:00

ΤΕ 09:00-14:00 & 17:00-21:00

ΣΑΒ-ΚΥΡ 10:00-18:00
Bar-restaurant .ES. (Φράγκων 2-4)
20:00-εως το κλείσιμο του καταστήματος 
ΣΥΝΕΡΓΑΖΟΜΕΝΟΙ ΦΟΡΕΙΣ ΓΙΑ ΤΟ ΚΕΝΤΡΙΚΟ ΠΡΟΓΡΑΜΜΑ
ΔΗΜΟΣ ΘΕΣΣΑΛΟΝΙΚΗΣ

ΑΡΧΑΙΟΛΟΓΙΚΟ ΜΟΥΣΕΙΟ ΘΕΣΣΑΛΟΝΙΚΗΣ

ΜΟΥΣΕΙΟ ΒΥΖΑΝΤΙΝΟΥ ΠΟΛΙΤΙΣΜΟΥ

ΤΕΛΛΟΓΛΕΙΟ ΙΔΡΥΜΑ ΤΕΧΝΩΝ Α.Π.Θ.

ΜΟΡΦΩΤΙΚΟ ΙΔΡΥΜΑ ΕΘΝΙΚΗΣ ΤΡΑΠΕΖΗΣ 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ:

-ΣΧΟΛΗ ΚΑΛΩΝ ΤΕΧΝΩΝ 

-ΔΔΠΜΣ ΠΡΟΗΓΜΕΝΑ ΣΥΣΤΗΜΑΤΑ

ΥΠΟΛΟΓΙΣΤΩΝ & ΕΠΙΚΟΙΝΩΝΙΩΝ

-ΤΜΗΜΑ ΔΗΜΟΣΙΟΓΡΑΦΙΑΣ & ΜΕΣΩΝ ΜΑΖΙΚΗΣ

ΕΝΗΜΕΡΩΣΗΣ 

9Η ΕΦΟΡΕΙΑ ΒΥΖΑΝΤΙΝΩΝ ΑΡΧΑΙΟΤΗΤΩΝ

ΟΡΓΑΝΙΣΜΟΣ ΛΙΜΕΝΟΣ ΘΕΣΣΑΛΟΝΙΚΗΣ Α.Ε.

ΚΕΝΤΡΙΚΟ ΛΙΜΕΝΑΡΧΕΙΟ ΘΕΣΣΑΛΟΝΙΚΗΣ

ΑΓΙΟΡΕΙΤΙΚΗ ΕΣΤΙΑ
ΝΑΥΤΙΚΟΣ ΟΜΙΛΟΣ ΘΕΣΣΑΛΟΝΙΚΗΣ 
______________________

Χορηγοί και υποστηρικτές της 2ης Μπιενάλε Σύγχρονης Τέχνης Θεσσαλονίκης 

INFO

ΥΠΟΥΡΓΕΙΟ ΠΟΛΙΤΙΣΜΟΥ

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

Κολοκοτρώνη 21, Σταυρούπολη 56430, Θεσσαλονίκη

Τ: 2310 589140-1 & 3, F: 2310 600123

www.thessalonikibiennale.gr / info@thessalonikibiennale.gr 

www.greekstatemuseum.com / info@greekstatemuseum.com 

Γραφείο Τύπου Κ.Μ.Σ.Τ. & Κ.Σ.Τ.Θ.
Γιώτα Σωτηροπούλου

κιν. 6972336261

Τ.2310546683, Φ.2310593271

press@greekstatemuseum.com[image: image1.jpg]EgY

